stanford-oval/wikipedia huggingface dataset:
זכויות להט"ב בקיריבטי

| --- | --- |

קיריבטי
 מעמד בחוק:  פלילי בקרב גברים, עונש: עד 14 שנות מאסר (לא נאכף בפועל), חוקי בקרב נשים
 טרנסג'נדריות:  אין הכרה בשינוי מגדר
 שירות צבאי:  מדינה ללא צבא
 הגנה מפני אפליה:  ישנה הגנה מפני אפליה על רקע נטייה מינית בתעסוקה
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נמנעה
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בקיריבטי כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית גברית מוגדרת כעבירה פלילית ועלולה לשאת עד 14 שנות מאסר דה יורה, אם כי החוק דווח כלא נאכף בפועל. אף על פי הפללתה בחוק של פעילות הומוסקסואלית, הפרלמנט הקיריבטי (אנ') חוקק איסור על אפליה בתעסוקה על רקע נטייה מינית בשנת 2015. הומוסקסואליות נשית מוגדרת כחוקית.
בנובמבר 2016 הצביעה קיריבטי נגד הצעה להיפטר מהמומחה העצמאי של האו"ם בנושאי אלימות ואפליה שמבוססת על רקע נטייה מינית וזהות מגדרית בעצרת הכללית של האו"ם. הדחיפה להיפטר ממומחה נכשלה בהצבעה של 84 נגד ו-77 בעד. הצבעת קיריבטי הייתה בין שאר הצבעות המדינות ששמרו על הדובר בתפקידו בעוד קיריבטי יחד עם סרי לנקה היו שתי המדינות היחידות, בהן פעילות הומוסקסואלית עדיין מופללת דה יורה, שהצביעו נגד ההצעה.
היסטוריה

בקיריבטי, בדומה לפיאפיפיאן בניואה, הפאפאפין בסמואה, הלאילאי באיי קוק והפקאלייטי בטונגה, קיימת אוכלוסייה מסורתית-תרבותית שמזדהה בתור מגדר שלישי. אנשים אלו ידועים במונח "בינבינהאין" (אנ') (באנגלית: Binabinaaine) בשפה הגילברטית שמוגדרים בתור זכרים בלידה אך מתלבשים, מתנהגים ונראים כנשים. אנשים אלה התקבלו על ידי החברה הקיריבטית לאורך ההיסטוריה ומילאו תפקיד ביתי חשוב בחיים הקהילתיים.
מעמד בחוק

סעיפים 153, 154, ו-155 בקוד העונשין של קיריבטי מוציאים מחוץ לחוק קיום מין אנאלי ואוראלי בקרב זוגות הטרוסקסואלים והומוסקסואלים כאחד שלא למטרות רבייה. עם זאת, הסעיפים דווח לאורך השנים כלא נאכפים בפועל בעוד שלא נרשמו תביעות כלשהן נגד אזרחי להט"ב על רקע הסעיפים.
153. עבירות לא טבעיות:
כל אדם ש-
(א) יודה כי ביצע מעשה סדום עם אדם אחר או עם בעל חיים,
(ב) מאפשר לאדם זכר לקיים עימו מעשה סדום,
ייאשם בעבירה, וכן דינו מאסר 14 שנים.
154. ניסיונות לבצע עבירות לא טבעיות ותקיפות מגונות,
כל מי שעתיד לנסות לבצע עבירה מהמפורטות בסעיף הקודם האחרון, או מי שימצא אשם בכל תקיפה בכוונה לבצע אותו, או כל מעשה מגונה כלפי כל אדם זכר יאשם בעבירה ודינו יהיה מאסר של 7 שנים.
155. מעשים מגונים בין גברים,
כל אדם ממין זכר אשר, בין אם באופן ציבורי או פרטי, מבצע כל פעולה של מעשה מגונה בכללותו עם אדם זכר אחר, או רוכש אדם זכר נוסף כדי לבצע מעשה מגונה בכללותו איתו, או ינסה להשיג את ההסכמה של קיום מעשה כזה על ידי כל אדם זכר איתו או עם אדם זכר אחר, בין אם באופן ציבורי או פרטי, ייאשם בעבירה, וכן דינו מאסר 5 שנים.
בחודש אוגוסט 2015, כחלק מהסקירה התקופתית אוניברסלית (אנ') של קיריבטי על ידי מועצת האו"ם לזכויות אדם, המעמד של זכויות להט"ב במדינה נבדק בקפידה על ידי מספר מדינות. בסיומה, צרפת, סלובניה וצ'ילה דחקו בקיריבטי לבטל את סעיפי חוק העונשין שמפלילים פעילות הומוסקסואלית גברית בהסכמה בין מבוגרים בהסכמה במדינה. עם זאת, משלחת קיריבטי לא הגיבה על ההמלצות.
הכרה במערכות יחסים חד-מיניות

קיריבטי אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). חוק הנישואים של קיריבטי אינו אוסר במפורש על הכרה בנישואים חד-מיניים, אלא מניח שהצדדים הם זוגות הטרוסקסואלים מהמין השני בלבד.
הגנה מפני אפליה

אפליית עובדים ועובדים פוטנציאליים בתעסוקה על רקע נטייה מינית אסורה בקיריבטי מאז שנת 2015 על פי סעיף 107 (2) (ב) של קוד התעסוקה ויחסי תעשייה 2015.
טבלת סיכום

| --- | --- |
פעילות הומוסקסואלית חוקית:  (בקרב גברים, עונש: עד 14 שנות מאסר, לא נאכף בפועל)  (בקרב נשים)
גיל הסכמה שווה לזוגות הטרוסקסואלים:  (בקרב גברים)  (בקרב נשים)
חוקים נגד אפליה בתעסוקה:  (מאז 2015, עבור נטייה מינית)
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: מדינה ללא צבא
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באוקיאניה
זכויות להט"ב בחבר העמים הבריטי
הערות שוליים

↑  Anti-LGBTI push at U.N. falls short, Erasing 76 Crimes, ‏2016-11-21 (באנגלית אמריקאית)
↑  Erik, Third Gender Table, A summary of cultures recognizing a third gender, by "There's a cure for that" (באנגלית)
↑  Eleanor Kleiber, Research Guides: Gender Identity and Sexual Identity in the Pacific and Hawai'i: Introduction, guides.library.manoa.hawaii.edu (באנגלית)
↑  Kiribati Penal Code, www.paclii.org
↑  Colin Stewart, Human rights in Oceania -- lots of work to do, Erasing 76 Crimes, ‏2016-05-01 (באנגלית אמריקאית)
↑  Focus on anti-LGBTI stance of Kuwait, Kiribati, Erasing 76 Crimes, ‏2015-08-07 (באנגלית אמריקאית)
↑  Marriage Ordinance, paclii.org
↑  Employment and Industrial Relations Code 2015, ilo.org
חמישים גוונים של אופל

ערך זה עוסק בספר. אם התכוונתם לסרט המבוסס על הספר, ראו .
| --- | --- |

 מידע כללי
 מאת:  אי. אל. ג'יימס 
 שפת המקור:  אנגלית בריטית 
 סוגה:  רומן ארוטי, רומן רומנטי, ספרות BDSM 
 מקום התרחשות:  ארצות הברית 
 הוצאה
 תאריך הוצאה:  17 באפריל 2012 
 מספר עמודים:  544 
 סדרה
 ספר קודם:  חמישים גוונים של אפור 
 הספר הבא:  חמישים גוונים של שחרור 
 
חמישים גוונים של אופל הוא רומן ארוטי משנת 2012 מאת הסופרת הבריטית אל ג'יימס. זהו הספר השני בסדרת "חמישים גוונים" העוקב אחר מערכת היחסים ההולכת ומעמיקה בין בוגרת מכללה, אנסטסיה סטיל, לבין איל הון צעיר, כריסטיאן גריי. הכרך הראשון והשלישי, חמישים גוונים של אפור וחמישים גוונים של שחרור, יצאו לאור ב-2011 וב-2012, בהתאמה.
הרומן יצא לאור בהוצאת Vintage Books והגיע למקום הראשון ברשימת רבי המכר של USA Today.
הספר יצא כסרט באותו שם.
עלילה

שלושה ימים לאחר שאנסטסיה "אנה" סטיל עזבה את כריסטיאן, היא מתחילה את עבודתה כעוזרת אישית של ג'ק הייד, עורך בהוצאת סיאטל עצמאית (סא"פ). הוא מזמין את אנה לצאת איתו לעיתים קרובות, מה שגובל בהטרדה מינית, למרות כן היא מתעלמת.
מאוחר יותר, כריסטיאן מבקש שיחדשו את מערכת היחסים ביניהם אך בתנאים של אנה: ללא חוקים וללא עונשים. והיא מסכימה.
כריסטיאן מגלה לאנה שהוא קנה את סא"פ אבל שהעסקה חייבת להישאר סודית עד סוף החודש. אנה מרגישה שהוא מתערב בקריירה שלה בצורה מטרידה, במיוחד אחרי שהוא מקפיא את חשבונות החברה ומונע ממנה לצאת לנסיעת עסקים בן לילה לניו יורק עם ג'ק, אנה מתעצבנת אך כריסטיאן מתעקש שמעשיו היו להגנתה שלה מכיוון שג'ק הוא "חולני ידוע" שככל הנראה הטריד את חמשת עוזרותיו האחרונות. חששותיו של כריסטיאן מתגלים כנכונים לאחר שג'ק פונה אל אנה לאחר שעות העבודה וסוחט אותה מינית. אנה בורחת מג'ק באמצעות כישורי ההגנה העצמית שלה, כריסטיאן מפטר את ג'ק ומחרים את מחשב העבודה שלו.
בינתיים, כשאנה משתתפת בנשף מסכות בבית הוריו של כריסטיאן, היא פוגשת את אהובתו לשעבר של כריסטיאן, אלנה לינקולן (שאותה היא מכנה גברת רובינסון) ומגלה שאלנה וכריסטיאן מחזיקים יחד עסק - סלון יופי.
אנה נגעלת לגלות שכריסטיאן ממשיך להיות חבר של אלנה, האישה שפיתתה אותו כשהיה רק בן 15 והכירה לו את אורח החיים של ה-BDSM. כאשר אלנה מבינה שכריסטיאן רואה באנה חברה ולא שפחה נשלטת, היא מתעצבנת על אנה, ומנסה להפריד ביניהם.
חוזה, שכריסטיאן עדיין רואה בו יריב רומנטי, נוסע לסיאטל כדי לבקר את אנה, דבר שכריסטיאן מסכים רק אם שניהם נשארים בבית שלהם. אנה מודאגת בלילה שלפני יום ההולדת ה-28 של כריסטיאן כשהוא נעדר בטיסה מפורטלנד לסיאטל במסוק שלו עם העוזרת שלו רוס ביילי לאחר שניתק קשר. עם זאת, בסופו של דבר הוא חוזר לבית בשלום, ומסביר ששני המנועים של המסוק שלו נהרסו; קיים חשד לחבלה. אנה מבינה שהיא לעולם לא רוצה להיות בלעדיו ועונה להצעת הנישואין שלו, באמצעות מתנת יום הולדת שעליה רשום "כן".
למחרת, משפחת גריי עורכת לכריסטיאן מסיבת יום הולדת גדולה באחוזה שלהם. חברתה של אנה - קייט דואגת לאחר שמצאה התכתבות בין אנה לכריסטיאן, שדנה בחוזה ה-BDSM, אבל אנה מבטיחה לה שהיחסים שלה עם כריסטיאן הם קשרים רגילים.
לאחר שכריסטיאן ואנה מכריזים על אירוסיהם, אלנה, שעדיין מאוהבת בכריסטיאן, מתעמתת בכעס עם אנה, מאשימה אותה שהיא מחפשת כסף וטוענת שמערכת יחסים רגילה לעולם לא תספק את כריסטיאן. אנה זועמת ויורקת את המשקה שלה על אלנה ואומרת לה להתעסק בעניינים שלה. בזמן שהם מתעמתות, כריסטיאן נכנס ומתעמת עם אלנה. הוא מזכיר לה שבעוד שאלנה לימדה אותו איך להשתלט על חייו, היא מעולם לא לימדה אותו לאהוב כמו אנה. אמו המאמצת של כריסטיאן, גרייס, שומעת את הוויכוח וזועמת על כך שאלנה שכבה עם בנה המתבגר. לאחר שסטרה לה על פניה, גרייס מצווה עליה לצאת מחיי משפחתה לתמיד. היא עוזבת בבושת פנים וגרייס מתעמתת עם כריסטיאן על כך. לאחר שסיפר לגרייס את כל הסיפור, הוא מחליט לנתק את הקשר העסקי שלו עם אלנה ולהעניק לה את הסלון.
כריסטיאן לוקח את אנה למעגן הסירות, שעוצב בפרחים ואורות רכים. הוא מציע נישואים בצורה המקובלת עם טבעת ואנה נענית להצעה ברצון.
מחוץ לאחוזה, ג'ק הייד צופה במסיבה בסתר, הוא זה שחיבל במסוק של כריסטיאן והוא נשבע לנקום.
ביקורת

הרומן הגיע למקום השני ברשימת רבי המכר של USA Today ונחשב על ידי הגרדיאן למקום ה-11 ברשימת 100 הספרים הנמכרים ביותר בכל הזמנים בבריטניה
עיבוד קולנועי

הסרט יצא לאור ב2017 על ידי ג'יימס פולי, בתפקיד אנה שיחקה דקוטה ג'ונסון ובתפקיד כריסטיאן שיחק ג'יימי דורנן, הסרט זכה להצלחה גדולה.
הערות שוליים

↑  Crocker, Lizzie (4 במאי 2012). "Speed Read: 12 Naughty Bits From '50 Shades Darker'". The Daily Beast. נבדק ב-30 ביוני 2014. {{cite web}}:  (עזרה)
↑  Rogers, Simon (9 באוגוסט 2012). "The top 100 bestselling books of all time: how does Fifty Shades of Grey compare?". The Guardian. London. Datablog (blog). נבדק ב-30 ביוני 2014. {{cite news}}:  (עזרה)
| "חמישים גוונים" מאת אי>  אל. ג'יימס |
| --- | --- | --- |
| ספרים | חמישים גוונים של אפור (2011) • חמישים גוונים של אופל (2012) • חמישים גוונים של שחרור (2012) |  |
| ספרי המשך | GREY סיפורו של כריסטיאן • אופל: סיפורו של כריסטיאן • שחרור: סיפורו של כריסטיאן |  |
| סרטים | חמישים גוונים של אפור (2015) • חמישים גוונים של אופל (2017) • חמישים גוונים של שחרור (2018) |  |
חמישיית הפסנתר השנייה של דבוז'אק

חמישיית פסנתר בלה מז'ור מס' 2 של דבוז'אק, אופוס 81, B. 155 היא חמישיית פסנתר הכתובה לפסנתר שני כינורות, ויולה וצ'לו. דבוז'אק חיבר את היצירה בין 18 באוגוסט ל-8 באוקטובר 1887 והיא בוצעה לראשונה ב-6 בינואר 1888 בפראג. החמישייה מוכרת כאחת משלוש יצירות מופת בצורה זו (השתיים האחרות הן של שומאן וחמישיית הפסנתר של ברהמס).
רקע

היצירה חוברה למעשה כתוצאה מניסיון המלחין לעבד יצירה קודמת, חמישיית פסנתר בלה מז'ור, אופוס 5. דבוז'אק לא היה מרוצה מן החמישייה אופוס 5 והשמיד את הפרטיטורה זמן לא רב לאחר ביצוע הבכורה שלה. כעבור חמש-עשרה שנים שינה את דעתו, השיב לעצמו עותק של הפרטיטורה שנשמר אצל ידיד והחל לעבוד על תיקונים ושינויים. כך או כך, דבוז'אק גמר בדעתו שלא להגיש את היצירה המשוכתבת להוצאה לאור אלא לחבר יצירה חדשה לגמרי. החמישייה החדשה נחשבת ליצירת מופת בסוגה, תערובת של הליריות עתירת המבע של דבוז'אק עם יסודות מן המוזיקה הצ'כית העממית. כאופייני למלחין, יסודות אלה כוללים סגנונות וצורות של שיר ומחול, אבל לא נעימות עממיות בפועל; דבוז'אק יצר מלודיות מקוריות בסגנון עממי אותנטי.
מבנה

ליצירה ארבעה פרקים:
אלגרו, מא נון טאנטו
דומקה: אנדנטה קון מוטו
סקרצו (פוריאנט): מולטו ויואצ'ה
פינאלה: אלגרו
נגינת החמישייה נמשכת כ-40 דקות.
הפרק הראשון נפתח בשקט, בנושא לירי בצ'לו בליווי פסנתר, ובהמשכו שורת שינויים משוכללים. הוויולה מביאה את הנושא השני, גם הוא מלודיה לירית, אך פעלתנית הרבה יותר מן הקו האיטי ואומר הכבוד של הצ'לו. שני הנושאים זוכים לפיתוח נרחב מצד הכינור הראשון והשני והפרק מסתיים ברופריזה ובקודה מלאת חיים.
הפרק השני מוכתר בתואר "דומקה", צורה שדבוז'אק עשה בה שימוש מוכר היטב בשלישיית הפסנתר "דומקי". הדומקה נפתחת בנושא מלנכולי בפסנתר, שאליו מצטרפת התיבה הרביעית הוויולה. ייחודו של הנושא בשילובי מקצבים, טריולות וסינקופות, עם חלקי 32 קישוטיים בין רבעים איטיים. בתיבה 24 מצטרף הכינור הראשון אל הפסנתר, הממשיך לפתח את הנושא הראשון, למשך שמונה התיבות הבאות. הפסנתר סולו ממשיך בנושא הראשון עד לסימן החזרה. הוולטה השנייה נפתחת באקורד ספורצנדו שבור בפסנתר ונמשכת בסדרת אקורדים, העוברים מפורטה לפיאנו, כשהצ'לו והכינור הראשון מצטרפים בתיבה 40 בטריולות של חלקי שש-עשרה. קטע מעבר זה מסתיים בתיבה 44 בשינוי סולם, מפה דיאז מינור לרה מז'ור, ושינוי קצב ואופי, המוגדר במילים Un pochettino piu mosso - קצת יותר תנועה. הכינור הראשון מנגן את הנושא החדש, מהיר יותר וזורם במתיקות וברגש (dolce, sempre espresivo) כהוראת המלחין, על רקע פיציקטו בוויולה ובצ'לו ובליווי הפסנתר. בקדמה לתיבה 60 נפסק הפיציקטו וכלי הקשת חוזרים ללוות בפיציקטו ובקשת לסירוגין את הפסנתר, בנושא מהיר יותר, סוער ועתיר מודולציות, משובץ קטעי ביניים מהירים ועולצים. בתיבה 90 חוזר הנושא הראשון, תחילה בפסנתר ובהמשך בפיתוח בכלי הקשת. הפרק בנוי במתכונת של A-B-A-C-A-B-A, כש-A, איטי ואלגי, חוזר בפסנתר עם וריאציות, B הוא קטע כינורות מבריק ברה מז'ור ו-C הוא קטע מהיר ונמרץ, הלקוח מקטע הפתיחה החוזר. מרקם הדומקה (A) מתעשר עם כל חזרה.
הפרק השלישי מסומן כ"פוריאנט", ריקוד עממי בוהמי מהיר. הצ'לו והוויולה מתחלפים ביניהן בפיציקטו רתמי מתחת לנעימה העיקרית של הכינור הראשון. קטע הטריו האיטי יותר של הסקרצו לקוח גם הוא מנושא הפוריאנט, כשהפסנתר והכינור מתחלפים ביניהם במלודיות העיקריות. מחול העם הבוהמי המהיר חוזר והפרק מסתיים בהסתערות לקראת הפולקה של הפרק האחרון.
הפינאלה הוא פרק קליל ונלהב. הכינור השני מוביל את הנושא אל פוגה בקטע הפיתוח. בקודה, דבוז'אק כותב "טרנקוילו" (רגוע) לקטע כוראלי, לפני שהקצב מואץ מחדש והחמישייה נחפזת אל סיומה.
לקריאה נוספת

Berger, Melvin (2001). Guide to Chamber Music, Mineola, NY: Dover Publications. ISBN 0-486-41879-0.
MacDonald, Hugh. (1994): "Dvorák Piano Quintet Op. 81", (CD Liner notes from Dvorák Piano Quintet Op. 81 and Quartet Op. 87 by the Emerson String Quartet). Deutsche Grammophon, Hamburg.
Way, Joseph. "Siera Chamber Society Program Notes", "Antonin Dvorak",May 20 2001. Accessed February 11, 2008.
Freed, Richard."Program Notes originally written for The Kennedy Center Chamber Players performance of Dvorak Piano Quintet Op. 81., "Antonin Dvorak", October 17,2004. Accessed February 13,2008.
הערות שוליים

1 2  Berger, p. 158-159.
| --- | --- |
בקרת זהויות :  NLI: 987012501517905171  BnF: cb13907893v (data)  LCCN: no96010014  MusicBrainz work: 5adbc202-905f-4184-bddc-d46b9bc452e8   WorldCat (עם LCCN): no96-010014
טקס פרסי לורנס אוליבייה 2011

| --- | --- |
 תאריך:  2011 
 מיקום:  תיאטרון דרורי ליין 
 מנחים:  מייקל בול 
 →2010 2012←
 
טקס הענקת פרסי לורנס אוליבייה לשנת 2011 נערך ב-13 במרץ 2011 בתיאטרון דרורי ליין שבלונדון.
את התוכנית הנחו מייקל בול ואימלדה סטונטון, בסיקור של פול גמבצ'יני ברדיו 2 של ה-BBC.
בין האורחים בטקס היו סטיבן סונדהיים, אנג'לה לאנסברי, קמרון מקינטוש, בארי מנילו. עוד הופיע ראמין קרימלו, אלפי בו, קרי אליס, אדריאן לסטר, וצוות משתתפי מחזות הזמר "לא רק בלונדינית" ו"אל תוך היער".
הפקות עם מועמדויות וזכיות מרובות

ההפקות הבאות היו מועמדות למספר פרסים:
7: "האהבה לעולם לא מתה"
6: After the Dance
5: "המלך ליר", "לא רק בלונדינית"
4: Clybourne Park,‏ End of the Rainbow
3: Fela,‏ Love Story,‏ Passion, "צ'ריטי המתוקה", The White Guard
2: Adriana Lecouvreur, "כולם היו בניי", Babel (Words),‏ Ghost Stories, "המלט", "אל תוך היער", Sucker Punch,‏ The Little Dog Laughed, "ילדי המסילה", "שבטים"
ההפקות הבאות זכו במספר פרסים:
4: After the Dance
3: "לא רק בלונדינית", The White Guard
2: Babel (Words)
זכויות להט"ב בקזחסטן

| --- | --- |

קזחסטן
 מעמד בחוק:  חוקי מאז 1998
 טרנסג'נדריות:  ישנה הכרה בשינוי מגדר, ניתוח, טיפול הורמונלי, בדיקות רפואיות גופניות ופסיכיאטריות ועיקור נדרשים
 שירות צבאי:  לסביות, הומואים, טרנסג'נדרים וביסקסואלים לא רשאים לשרת
 הגנה מפני אפליה:  אין הגנה בחוק מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נגד, תמכה בהצעה הנגדית מטעם סוריה
לסביות, הומואים, טרנסג'נדרים וביסקסואלים (להט"ב) בקזחסטן מתמודדים עם אתגרים משפטיים וחברתיים שאינם חווים תושבים הטרוסקסואלים. פעילות הומוסקסואלית בקרב גברים ונשים מוגדרת כחוקית מאז 1998, אם כי משקי בית בראשות זוגות חד-מיניים אינם זכאים לאותן הכרות משפטיות העומדת לרשות זוגות נשואים הטרוסקסואלים.
מעמד בחוק

| --- | --- |
 :  ראו גם – זכויות להט"ב במדינות ברית המועצות לשעבר
לפני שנת 1997, סעיף 104 בחוק העונשין של קזחסטן נהג להפליל "מעשי סדום". חקיקה זו עקבה אחר סעיף 121 המקביל מברית המועצות לשעבר, אשר הפליל באופן ספציפי רק יחסי מין אנאליים בין גברים.
במסגרת ברית המועצות, הקוד הפלילי אסר על פעילות הומוסקסואלית עם עונש מאסר של כ-5 שנים. עם זאת, יחסים הומוסקסואלים בין נשים מעולם לא היו בלתי חוקיים אם כי לסביות היו עלולות להישלח למוסדות לחולי נפש אם התגלתה נטייתן החד מינית, בעוד שיחסים בין גברים הועמדו לדין לעיתים תכופות. מילים כמו הומוסקסואליות או גיי לא היו נוכחות בשום קוד סובייטי ומערכת המשפט הסובייטית השתמשה במונח "סדום" בעת העמדות לדין בנושא.
בארגון הביון והמשטרה החשאית של ברית המועצות (ק.ג.ב.) הוקמה מחלקה מיוחדת למאבק בהומוסקסואליות. השירותים החשאיים השתמשו בסחיטה כדי לגייס סוכנים מקהילת הלהט"ב. קיומה מנעה את האפשרות של הופעת ארגון להט"ב כלשהו, או מדיה מודפסת שתוכננה במיוחד עבור חבריה.
פעילות הומוסקסואלית בין זוגות חד מיניים גברים ונשים הפכה לחוקית בקזחסטן מאז 1998 עם התפרקות ברית המועצות, בעוד גיל ההסכמה הוגדר כשווה בין זוגות הומוסקסואלים והטרוסקסואלים כאחד - 16 שנים.
זהות מגדרית

מאז 2003 הותר בחוק עבור אזרחים טרנסג'נדרים לשנות את מגדרם החוקי במסמכי הזהות הרשמיים שלהם. אזרחים המעוניינים לשנות את מגדרם היו צריכים לקבל אבחנה של "הפרעת זהות מגדרית" (דיספוריה מגדרית) הכוללת מספר בדיקות רפואיות והערכה פסיכיאטרית בת 30 יום.
בשנת 2011 נקבעו קווים מנחים חדשים המאפשרים לשנות מסמכי זהות רק לאחר קיום ניתוח להתאמה מגדרית, בדיקות רפואיות גופניות ופסיכיאטריות, טיפול הורמונלי ועיקור. טרנסג'נדרים מתחת לגיל 21 אינם רשאים לשנות את מגדרם במסמכי זהותם הרשמיים.
שירות צבאי

לסביות, הומואים, טרנסג'נדרים וביסקסואלים מוצהרים אינם רשאים לשרת בכוחות המזוינים של קזחסטן.
תנאי מחיה

תושבי להט"ב בקזחסטן מתמודדים עם אפליה ודעות קדומות על רקע נטייתם המינית או זהותם המגדרית במהלך חיי היומיום שלהם. גילוי עמדות שליליות כלפי להט"ב, כגון הדרה חברתית, התעללות ואלימות, גורמים לעיתים קרובות לקורבנות נזק פיזי, פסיכולוגי ורגשי בקרב חברי הקהילה. על מנת להימנע מהסכנות הנובעות מאנשים שאינם מאשרים נטיות מיניות לא הטרוסקסואליות, תושבי להט"ב רבים נאלצים לשמור על נטייתם המינית או זהותם המגדרית בסוד כמעט מכלל האנשים בחייהם. כמו כן גם מעמיתים במקום העבודה על מנת לשמור על מקום עבודתם ולהימנע מעוינות מצד מנהלים ועמיתים לעבודה. ניסיונות לדווח למשטרה על אלימות על רקע הומופוביה נתקלים לעיתים קרובות בהתנגדות ואף בעוינות מצד השוטרים.
מחקר בין-לאומי שנערך על ידי אוניברסיטת שיקגו בשנת 2011 הוכיח כי מגמה הולכת וגדלה של קבלת זכויות להט"ב הואטה או התהפכה ברוסיה ובמספר רפובליקות לשעבר של ברית המועצות, בניגוד ישיר למגמות בכלל מדינות העולם.
במאי 2015, "PlanetRomeo", רשת להט"ב חברתית, פרסמה את אינדקס האושר הראשון שלה (GHI). גברים הומואים מעל 120 מדינות נשאלו לגבי מה שהם מרגישים לגבי השקפת החברה בה הם חיים על הומוסקסואליות, כיצד הם חווים את הדרך בה מיוחסים על ידי אנשים אחרים ועד כמה הם מרוצים מחייהם. קזחסטן דורגה במקום ה-118, מעל גאנה ומתחת לבורקינה פאסו, עם ציון "GHI" של 29.
תנאי מחיה > דמוגרפיה

על פי סקר שנערך בשנת 2018 על ידי המרכז הרפובליקני למניעת ובקרת איידס ומשרד הבריאות הקזחי, היו בקזחסטן כ-620 אלף גברים המקיימים יחסי מין עם גברים בהם כ-6,000 באלמטי, 3,300 בנור-סולטן ו-4,900 בקראגנדי. אולם, מספר זה צפוי להיות גבוה בהרבה בשל הומופוביה חברתית העלולה למנוע מאנשים להיות גלויים לגבי זהותם.
תנאי מחיה > חופש הביטוי וההבעה

ב-26 במאי 2015 הכריזה המועצה החוקתית של קזחסטן על הצעת חוק בהמתנה, אשר הייתה אוסרת על "תעמולה של נטייה מינית לא מסורתית", כלא חוקתית. הצעת החוק עברה את הסנאט, ביתו העליון של הפרלמנט, בפברואר 2015 ונשלחה לחתימה על הנשיא נורסולטן נזרבייב בעוד כי אושרה על ידי הבית התחתון. עם זאת, המועצה דחתה את ההצעה בשל נוסחה המעורפל. ארגון זכויות האדם, "Human Rights Watch" הגיב בחיוב על דחיית ההצעה באומרו כי "על ידי דחיית הצעת איסור תעמולה זו, המועצה החוקתית של קזחסטן קבעה תקדים חשוב נגד אימוץ חקיקה מפלה".
בספטמבר 2019 קבע בית המשפט העליון במקרה של שתי נשים אשר יקבלו פיצוי ממשתמש ברשת פייסבוק אשר פרסם סרטון המציג אותן מתנשקות ללא רשותן. הסרטון עורר מספר רב של תגובות הומופוביות ורצחניות, ונצפה כ-60,000 פעמים ביום לפני הורדתו על ידי המשתמש. "Human Rights Watch" בירך על פסק הדין אותו כינה כ-"אבן דרך לזכויות פרטיות".
טבלת סיכום

| --- | --- |
פעילות הומוסקסואלית חוקית:  (מאז 1998)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד מיניים: 
הכרה בזוגות חד מיניים (איחוד אזרחי, נישואי חוזה, ידועים בציבור): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים רשאים לשרת בצבא: 
זכות לשינוי מגדר בחוק:  (מאז 2003, ניתוח נדרש)
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
הערות שוליים

↑  KAZAKHSTAN (Law) - ILGA, web.archive.org, ‏31 בינואר 2011
↑  United Nations High Commissioner for Refugees, Refworld | Kazakhstan: LGBT Community Living in Fear, Refworld (באנגלית)
↑  Kazakhstan Says No to Gays in Military | Eurasianet, eurasianet.org (באנגלית)
↑  Unacknowledged and Unprotected: Lesbian, Gay, Bisexual and Transgender People in Kazakhstan | Transparency Accountability Justice, web.archive.org, ‏26 במרץ 2012
↑  Kazakh Officials Understate Number of MSM by More Than 3 Times, Kok.team, ‏5 בספטמבר 2018 (באנגלית)
↑  Kazakhstan: Anti-Gay Laws Found Unconstitutional, Human Rights Watch, ‏28 במאי 2015 (באנגלית)
↑  Kazakhstan Supreme Court Upholds Privacy Rights, Human Rights Watch, ‏24 בספטמבר 2019 (באנגלית)
זיהוי תבניות

זיהוי תבניות הוא תהליך זיהוי של כללים או דפוסים וסדירויות בנתונים מורכבים. ליכולת לזהות תבניות יש יישומים במשימות חישוביות רבות, כגון בניתוח נתונים סטטיסטיים, בעיבוד אותות, בניתוח תמונות, בניתוח אודיו של דיבור, בגרפיקה ממוחשבת, ובלמידת מכונה.
תהליך זיהוי תבניות כרוך בשימוש באלגוריתמים שונים ובטכניקות מתמטיות שונות במטרה לנתח ולחלץ תכונות רלוונטיות מנתונים, ולפתח מודלים וסיווגים המבוססים על התכונות הללו.
החלק מהגישות המודרניות לזיהוי תבניות כוללות שימוש בלמידת מכונה, בשל הזמינות המוגברת של כמויות גדולות במיוחד של נתונים וכוח עיבוד עצום. תחום זיהוי התבניות עבר התפתחות מהותית במהלך המאה ה-21 והתחום ממשיך להתרחב ככל שמתפתחות שיטות מתקדמות יותר לניתוח נתונים מורכבים.
יישומים של זיהוי תבניות בהם נעשה שימוש רב בחיי היומיום כוללים לדוגמה יישומים שמתמחים בניתוח קטעי אודיו של דיבור או יישומים שמתמחים בניתוח תמונות על מנת לזהות ולסווג תכונות שונות של השפה המדוברת או אובייקטים חזותיים בתמונות, או ביישומים שמתמחים בניתוח טקסטים על מנת לפרש את המשמעות של הטקסט. לתחום זיהוי התבניות יש גם את היכולת לזהות הונאה פיננסית, ולנטר תהליכי ייצור לצורך בקרת איכות.
ראו גם

קופסה שחורה (הנדסה)
כריית מידע
למידה עמוקה
תורת האינפורמציה
תפיסה
טקס פרסי לורנס אוליבייה 2009

| --- | --- |
 תאריך:  2009 
 →2008 2010←
 
טקס הענקת פרסי לורנס אוליבייה לשנת 2009 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.
הפקות עם מועמדויות וזכיות מרובות

ההפקות הבאות היו מועמדות למספר פרסים:
7: "כלוב העליזים"
5: Black Watch, "ג'רזי בויז", "פיאף" ו"זורו"
4: "אוגוסט: מחוז אוסייג'", "פגישה מקרית", "שדרות סאנסט", The Chalk Garden,‏ The Histories ו"כיבושי נורמן"
3: "מרגריט", No Man's Land ו-Partenope
2: "דון קרלו", "המלט", "ליצנים", Impressing the Czar,‏ Infra, "איוואנוב", That Face,‏ The Minotaur, "הלילה השנים עשר" ו"סיפור הפרברים"
ההפקות הבאות זכו במספר פרסים:
4: Black Watch
3: The Histories
2: "כלוב העליזים" ו-The Chalk Garden
טקס פרסי לורנס אוליבייה 2005

| --- | --- |
 תאריך:  2005 
 →2004 2006←
 
טקס הענקת פרסי לורנס אוליבייה לשנת 2005 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.
הפקות עם מועמדויות וזכיות מרובות

ההפקות הבאות היו מועמדות למספר פרסים:
9: "מרי פופינס"
8: "המפיקים"
5: "החגיגה" ו"האישה בלבן"
4: "סוף טוב הכול טוב" ו"נערי ההיסטוריה"
3: "המלט", "חומריו האפלים", Peter Grimes, "פתאום, בקיץ האחרון" ו"העז, או מי זאת סילביה?
2: "סוף משחק", "גרנד הוטל", Lady Macbeth of the Mtsensk District ו"סוויני טוד"
ההפקות הבאות זכו במספר פרסים:
3: "נערי ההיסטוריה"
2: "חומריו האפלים", "מרי פופינס" ו"המפיקים"